Simona Halep revine pe terenul de tenis după ce TAS i-a redus considerabil suspendarea primită în scandalul de dopaj cu Roxadustat. Românca a anunțat pe contul său de Instagram că va participa la WTA Miami, unde a primit un wildcard din partea organizatorilor.
Simona Halep va juca la WTA Miami
Simona Halep a anunțat joi că va participa la turneul WTA de la Miami, acolo unde a primit un wildcard din partea organizatorilor.
Fosta lideră WTA a făcut anunțul pe contul ei de Instagram.
"Sunt încântată să anunț că îmi voi face revenirea în circuitul WTA în două săptămâni la turneul de la Miami. Le mulțumesc organizatorilor că mi-au acordat această oportunitate și abia aștept să revin pe teren și să mă lupt. Ne vedem curând!" - a scris Simona.
Miami Open este un turneu din categoria WTA 1000 și se desfășoară în perioada 19-31 martie.
De știut despre cazul de dopaj al Simonei Halep
- Vestea că Simona Halep a fost suspendată provizoriu pentru dopaj a apărut vineri, 21 octombrie 2022.
- Cazul Simonei a fost judecat de către Sport Resolutions, tribunal independent din Londra care gestionează dosarele de dopaj din sportul alb.
- Curtea elvețiană a precizat că fosta lideră WTA a cerut ca decizia Agenției Internaționale pentru Integritatea Tenisului (ITIA) să fie anulată şi sancţiunea sa "să fie redusă".
- Pe 29 august 2022, Simona Halep avea să dispute ultimul meci oficial din circuitul mondial. La US Open, în runda inaugurală, sportiva noastră era învinsă surprinzător de Daria Snigur (locul 124 WTA la acel moment, venită din calificări).
S-ar putea să te intereseze pe aceeași temă: